CELEX: 62019TN0528
Language: sk
Date: 2019-07-24 00:00:00
Title: Vec T-528/19: Žaloba podaná 24. júla 2019 — Arranz de Miguel a iní/ECB a Jednotná rada pre riešenie krízových situácií

9.9.2019   
            
            
               SK
            
            
               Úradný vestník Európskej únie
            
            
               C 305/71
            
         
      Žaloba podaná 24. júla 2019 — Arranz de Miguel a iní/ECB a Jednotná rada pre riešenie krízových situácií
      (Vec T-528/19)
      (2019/C 305/81)
      Jazyk konania: španielčina
      
         Účastníci konania
      
      
         Žalobcovia: Ricardo Arranz de Miguel (Madrid, Španielsko), Alejandro Arranz Padierna de Villapadierna (Madrid), Felipe Arranz Padierna de Villapadierna (Madrid), Ricardo Arranz Padierna de Villapadierna (Madrid), Nicolás Arranz Padierna de Villapadierna (Madrid) (v zastúpení: R. Pelayo Jiménez a A. Muñoz Aranguren, advokáti)
      
         Žalovaní: Európska centrálna banka, Jednotná rada pre riešenie krízových situácií
      
         Návrhy
      
      Žalobcovia navrhujú, aby Všeobecný súd:
      
                  —
               
               
                  konštatoval mimozmluvnú zodpovednosť ECB a Jednotnej rady pre riešenie krízových situácií v dôsledku nesplnení povinností uvedených v návrhu a zaviazal ich na náhradu škody spôsobenej žalobcom vo výške majetkovej hodnoty ich akcií a subsidiárne zaviazal žalovaných na náhradu škody vo výške 0,8442 eura za akciu,
               
            
                  —
               
               
                  rozhodol o zvýšení vymáhanej sumy o kompenzačné úroky vypočítané na základe ročnej miere inflácie stanovenej Eurostatom v Španielsku od 6. júna 2017 do vyhlásenia rozsudku, spolu s úrokmi z omeškania od vyhlásenia rozsudku, ktorým sa ukladá povinnosť náhrady škody až do skutočnej platby,
               
            
                  —
               
               
                  uložil žalovaným povinnosť nahradiť trovy konania.
               
            
         Dôvody a hlavné tvrdenia
      
      Žalobné dôvody a hlavné tvrdenia sú podobné žalobným dôvodom a hlavným tvrdeniam vo veci T-659/17, Vallina Fonseca/Jednotná rada pre riešenie krízových situácií (Ú. v. EÚ C 424, 2017, s. 42).
      Pokiaľ ide o Európsku centrálnu banku, žalobcovia konkrétne tvrdia, že porušila zásadu legitímnej dôvery a nesplnila povinnosť náležitej starostlivosti a povinnosť riadnej správy veci verejných.